આ કાયદામાં કામના સ્થળની વ્યાખ્યા બહુ જ સ્પષ્ટ આપી છે કામના સ્થળ એટલે કે (૧) કોઈપણ વિભાગ, મંડળ, સાહસ, પ્રસ્થાપિત સંસ્થાન, ઉદ્યોગ, સંસ્થા, શાખા અથવા એકમ કે જેની સ્થાપના, માલિકી, નિયંત્રણ કોઈપણ સંપૂર્ણઃ કે ભાગીદારીમાં નાણાકીય વ્યવસ્થા યોગ્ય સરકાર અથવા સ્થાનિક સત્તામંડળ અથવા સરકારી કંપની અથવા નિગમ અથવા સહકારી મંડળી દ્વારા થઈ હોય, અથવા (૨) કોઈપણ ખાનગી ક્ષેત્રની સંસ્થા અથવા ખાનગી સાહસ, ઉદ્યોગ, સંસ્થા, પ્રસ્થાપિત સંસ્થાન, સોસાયટી, ટ્રસ્ટ, બિનસરકારી સંસ્થા, એકમ અથવા વ્યવસાયિક, ધંધાદારી, રોજગાર/વ્યવસાય, શૈક્ષણિક, મનોરંજન, ઔદ્યોગિક, ધોરણે સેવા પૂરી પાડતા, સ્વાસ્થ્ય સેવા અથવા નાણાકીય પ્રવૃત્તિ જેમાં ઉત્પાદન કરવું, વેચાણ કરવું, વહેંચણી કરવી અથવા સેવા પૂરી પાડવાનો સમાવેશ થાય છે, અથવા (૩) હોસ્પિટલો અને ર્નિંસગ હોમ અથવા (૪) કોઈપણ રમતગમતની સંસ્થા, સ્ટેડિયમ, સ્પોર્ટ્સ કોમ્પ્લેક્સ અથવા હરીફાઈ અથવા રમતોનું સ્થળ, કે જે રહેઠાણ હોય કે ન હોય પણ તેનો ઉપયોગ તાલીમ માટે અથવા રમતગમત માટે અથવા અન્ય તેનાથી સંબંધિત પ્રવૃત્તિ થતી હોય, અથવા (૫) રોજગારીના લીધે અથવા રોજગારીના સમયગાળા દરમ્યાન કર્મચારીએ લીધેલી કોઈપણ જગ્યાની મુલાકાત કે જેમાં કામે રાખનાર દ્વારા પૂરી પાડવામાં આવેલ આવ-જાની મુસાફરીનો પણ સમાવેશ થાય છે, અથવા (૬) રહેઠાણની અથવા ઘર-મકાનનો સમાવેશ પણ થાય છે.